תחנת הרדיו הרשמית של העיר נאפולי פרסמה הבוקר (שלישי) ידיעה שגרמה לרעידת אדמה ברחוב הספורטיבי באיטליה: נאפולי רוצה את אנטוניו קונטה כמאמן לעונה הבאה ומאוריציו סארי יעשה את הדרך ההפוכה לצ'לסי.
המנג'ר האיטלקי של האנגלים עשוי לעזוב כמעט בוודאות את הקבוצה אחרי שהסתכסך עם רומן אברמוביץ' והנהלת צ'לסי ואם זה לא מספיק, העונה הקבוצה ככל הנראה תיכשל מקצועית כשלא תצליח להשיג את הכרטיס לליגת האלופות. אחרי הניצחון של טוטנהאם אתמול, צ'לסי רחוקה חמש נקודות מהכרטיס, שלושה מחזורים לסיום העונה.
מאוריציו סארי, מאמן נאפולי שהוביל אותה לקרב ראש בראש עם יובנטוס על האליפות, לא חידש עדיין את חוזהו בקבוצה. אם סארי יחליט לעזוב לפני ה-31 במאי הוא אמור לקבל לפי החוזה בונוס של 8 מיליון יורו. השיחות איתו נדחו לקיץ ונראה שכרגע יש אפשרות שלא ימשיך למרות שהיתה שביעות רצון גדולה מעבודתו במשך העונה.